Terpsichore (Mythologie)
Terpsichore (vun ooltgreeksch τερπέω, terpeo "sik frein" un χoρός, choros "Danz",up Platt: de bi'n Danz sik freit) is en vun de negen Musen, de dat in de Greeksche Mythologie vun Hesiod af an gifft. Se is de Muse vun den Chorgesang un vun den Danz.

Mythos
As al Musen is Terpsichore en Göddin. Se is en Dochter vun Zeus un siene Leevste Mnemosyne. Hen un wenn warrt se ok as Mudder vun de Sirenen ankeken, de se mit den Flussgott Acheloos tüügt hebben schall.

Ikonographie
Terpsichore warrt tomeist dorstellt in'n Sitten mit en Kythara (Lier) un mit en Plektron.

Musik
De Komponist Michael Praetorius hett siene Sammlung mit weltliche Dänz na düsse Muse Terpsichore benömmt.

Astronomie
De Asteroid Nr. 81, Terpsichore, hett sien Naam vun düsse Muse herkregen. 

Greeksche Mythologie
Gottheit
Antike